# வார்ப்புரு:ஈழப்போர்ச் செய்திகள் ஏப்ரல் 2009

- ஏப்ரல் 24:
- பெப்ரவரியில் கடத்தப்பட்டுக் கைது செய்யப்பட்ட சுடரொளி பத்திரிகை ஆசிரியர் நா. வித்தியாதரன் கொழும்பு நீதிமன்றத்தினால் விடுதலை செய்யப்பட்டார். (தமிழ்வின்)
- வன்னிப் போரில் கடந்த மூன்று மாதங்களில் மட்டும் 6500 பொதுமக்கள் கொல்லப்பட்டுள்ளதாகவும், சுமார் 14 ஆயிரம் பேர் காயமடைந்துள்ளதாகவும் ஐநா தெரிவித்தது. (ஏபி)
- இலங்கை சுதந்திரக் கட்சியின் உப தலைவர் பதவிக்கு கருணா நியமிக்கப்பட்டுள்ளார். (தமிழ்வின்)
- ஏப்ரல் 23:
- வன்னிப் போரில் சிக்கியுள்ள பொதுமக்கள் தங்கியிருக்கும் பாதுகாப்பு வலயப் பகுதிக்கு மனிதாபிமானப் பணியாளர்களின் குழு ஒன்றை அனுப்பிவைக்கப்போவதாக ஐநா செயலாளர் பான் கி மூன் அறிவித்தார். (புதினம்)
- புதுமாத்தளன் பாதுகாப்பு வலயத்தில் இருந்து மூன்று நாட்களில் மொத்தம் 103,143 பொதுமக்கள் வந்து சேர்ந்துள்ளதாக இராணுவத்தரப்பு தெரிவித்தது. (தமிழ்வின்)
- ஏப்ரல் 22:
- படையினர் அம்பவலவன்பொக்கணை, வலைஞர்மடம் மக்கள் வாழ்விடங்கள் மீது செறிவான ஆட்லெறி எறிகணை, கொத்துக்குண்டு எறிகணை, பீரங்கி மற்றும் துப்பாக்கிச்சூட்டுத் தாக்குதல்களை நடத்தியதில் 324 தமிழர்கள் படுகொலை செய்யப்பட்டுள்ளதுடன் 423 பேர் படுகாயமடைந்தனர். (தமிழ்வின்)
- விடுதலைப் புலிகள் தமது கட்டுப்பாட்டில் உள்ள மக்களை வெளியேறுவதற்கு அனுமதிக்க வேண்டும் என ஐநா பாதுகாப்பு சபை கோரிக்கை விடுத்துள்ளது. (பிபிசி)
- விடுதலைப்புலிகளின் ஊடகப்பிரிவு பொறுப்பாளராக இருந்த தயா மாஸ்டர் மற்றும் மொழிபெயர்ப்பாளர் ஜோர்ஜ் ஆகியோர் படையினரிடம் சரணடைந்ததாக படையினர் அறிவித்தனர். (தமிழ்வின்)
- வலைஞர்மடம் தேவாலயப்பகுதியை நோக்கி படையினர் வீசிய ஆட்லறி எறிகணைத் தாக்குதலில் பங்குத்தந்தை வண. பிதா ஜேம்ஸ் பத்திநாதர் படுகாயமடைந்தார். (தமிழ்நெட்)
- ஏப்ரல் 21:
- பாதுகாப்பு வலயத்தில் படையினர் நடத்திய தாக்குதலில் மருத்துவர் சிவா மனோகரன் உட்பட 473 பொதுமக்கள் படுகொலை செய்யப்பட்டுள்ளதுடன் 722-க்கும் அதிகமானோர் படுகாயமடைந்தனர். (தமிழ்வின்)
- புதுமாத்தளன் மருத்துவமனை பகுதியை தமது கட்டுப்பாட்டுக்குள் கொண்டுவந்துள்ளதாக இலங்கை இராணுவம் தெரிவித்தது. (தமிழ்வின்)
- ஏப்ரல் 20:
- புதுமாத்தளன், வலைஞர்மடம் மற்றும் அம்பலவன்பொக்கனை பகுதிகளில் இருந்து 30,000 பொதுமக்கள் இராணுவக்கட்டுப்பாட்டுப் பகுதிக்குள் வந்ததாக பாதுகாப்பு அமைச்சு தெரிவித்தது. (தமிழ்வின்)
- வன்னியின் 'பாதுகாப்பு வலய' பகுதியிலிருந்து வெளியேறிச் சென்று அகப்பட்ட ஆயிரம் வரையான மக்களை மனிதக் கேடயங்களாக முன்னிறுத்தி படையினர் மேற்கொண்ட பாரிய முன்னகர்வின் போது, தாக்குதலில் ஈடுபட்டபோது 476 சிறுவர்கள் உட்பட 1,496 பொதுமக்கள் படுகொலை செய்யப்பட்டுள்ளதுடன் 3,333-க்கும் அதிகமானோர் படுகாயமடைந்தனர். (தமிழ்வின்)
- ஏப்ரல் 19: முல்லைத்தீவு மாவட்டம் புதுக்குடியிருப்பு பகுதியில் 'பாதுகாப்பு வலயம்' மீது படையினர் நடத்திய தாக்குதல்களில் 178 பொதுமக்கள் படுகொலை செய்யப்பட்டுள்ளதுடன் 344-க்கும் அதிகமானோர் படுகாயமடைந்தனர். (தமிழ்வின்)
- ஏப்ரல் 18:
- இலங்கை அரசும் விடுதலைப்புலிகளும் உடனடியாக போர் நிறுத்தத்தை அறிவிக்க வேண்டும் என்று இந்தியா கோரிக்கை விடுத்துள்ளது. (தமிழ்வின்)
- புதுக்குடியிருப்பு பகுதியில் படையினர் நடத்திய தாக்குதல்களில் 169 தமிழர்கள் படுகொலை செய்யப்பட்டுள்ளதுடன் 234 பேர் படுகாயமடைந்தனர். (தமிழ்வின்)
- ஏப்ரல் 17:
- இலங்கையில் போர் நிறுத்தத்தை வலியுறுத்தி சென்னையில் தமிழர் தேசிய இயக்கத்தைச் சேர்ந்த தொண்டர் சிவானந்தன் தீக்குளித்து இறந்தார். (தமிழ்வின்)
- புதுக்குடியிருப்பு மக்கள் பாதுகாப்பு வலயத்தின் மீது படையினர் நடத்திய தாக்குதல்களில் 102 பொதுமக்கள் படுகொலை செய்யப்பட்டு 156-க்கும் அதிகமானோர் படுகாயமடைந்தனர். (தமிழ்வின்)
- போரை நிறுத்தினால் பேச்சுவார்த்தைக்குத் தயார் என விடுதலைப் புலிகள் அறிவித்தனர். (தமிழ்வின்)
- ஏப்ரல் 16:
- ஐநா செயலாளர் நாயகத்தின் பிரதிநிதியாக விஜய் நம்பியார் இலங்கை வந்தார். (தமிழ்வின்)
- இலங்கை இனப் பிரச்சினை பேச்சு மூலம் தீராவிட்டால் தனி ஈழ மாநிலம் அமைய தமது கட்சி வலியுறுத்தும் என்று அதிமுக தேர்தல் அறிக்கையில் தெரிவித்துள்ளது. (தமிழ்வின்)
- முள்ளிவாய்க்கால் பகுதி மீது படையினர் நடத்திய தாக்குதல்களில் 36 பொதுமக்கள் படுகொலை செய்யப்பட்டுள்ளதுடன் 43 பேர் படுகாயமடைந்தனர். (தமிழ்வின்)
- இலங்கை அதிபர் மகிந்த ராஜபக்ச கிளிநொச்சிக்கு பயணம் ஒன்றை மேற்கொண்டார். (தமிழ்வின்)
- ஏப்ரல் 15: புதுக்குடியிருப்பு பாதுகாப்பு வலயத்தின் மீது படையினர் நடத்திய எறிகணை, பல்குழல் பீரங்கி, வான், மற்றும் துப்பாக்கிச் சூட்டுத் தாக்குதல்களில் 219 பொதுமக்கள் படுகொலை செய்யப்பட்டுள்ளதுடன் 408 பேர் படுகாயமடைந்தனர். (தமிழ்வின்)
- ஏப்ரல் 14: புத்தாண்டுக்காக 48 மணிநேர போர் நிறுத்தத்தை அரசு அறிவித்தது. (தமிழ்வின்)
- ஏப்ரல் 13: இலங்கை அமைதி நடவடிக்கைகளில் அனுசரணை வழங்கி வந்த நோர்வே நாட்டை சமாதான ஏற்பாட்டாளர் நிலையிலிருந்து இலங்கை அரசு நீக்கியது. (தமிழ்வின்)
- ஏப்ரல் 8:
- நிரந்தர போர் நிறுத்தம் ஏற்பட வேண்டும் என்பதற்காக இலண்டனில் பரமேஸ்வரன், சிவா என்ற இருவர் ஐந்து அம்சக் கோரிக்கைகளை முன்வைத்து சாகும் வரை உண்ணாநிலைப் போராட்டத்தைத் தொடங்கினர். (தமிழ்வின்)
- வன்னியில் பாதுகாப்பு வலயப் பகுதியில் சிறுவர் பராமரிப்பு நிலையம், பால்மா விநியோக நிலையம் ஆகியவற்றின் மீது சிறிலங்கா படையினர் நடத்திய தாக்குதல்களில் 129 பொதுமக்கள் கொல்லப்பட்டு மேலும் 100 சிறுவர்கள் உட்பட 282 பேர் படுகாயமடைந்தனர். (தமிழ்வின்)
- ஏப்ரல் 7: வன்னியில் படையினர் நடத்திய எறிகணை, வான் மற்றும் தொலைதூர துப்பாக்கிச் சூட்டுத் தாக்குதல்களில் 3 குழந்தைகளும் 11 சிறுவர்களும் உட்பட 31 பொதுமக்கள் படுகொலை செய்யப்பட்டு 75-க்கும் அதிகமானோர் படுகாயமடைந்ட்தனர். (தமிழ்வின்)
- ஏப்ரல் 6:
- போர் நிறுத்தம் என்ற அறிவிப்பு வரும் வரை ஓய்வு ஒளிச்சலற்ற, தொய்வு அற்ற போராட்டங்கள் பல நாடுகளில் ஆரம்பிக்கப்பட்டுள்ளன. இலண்டன் நாடாளுமன்றத்தை சூழ பல்லாயிரக்கணக்கான தழிழ் மக்கள் அலை அலையாக திரண்டு ஆர்ப்பாட்டத்தில் ஈடுபட்டனர். (தமிழ்வின்)
- புதுக்குடியிருப்பு மோதலில் புதுக்குடியிருப்பில் நச்சு வாயுத் தாக்குதலை படையினர் நடத்தி பல நூற்றுக்கணக்கானோரைக் கொன்றனர். (தமிழ்வின்)
- ஏப்ரல் 5:
- வன்னியில் படையினர் நடத்திய எறிகணை மற்றும் உலங்குவானூர்தி தாக்குதல்களில் 30 சிறுவர்கள் உட்பட 92 பொதுமக்கள் படுகொலை செய்யப்பட்டுள்ளதுடன் 153 பேர் படுகாயமடைந்தனர். (தமிழ்வின்)
- இலங்கையின் வடபகுதியில் நடந்த கடும் சண்டையில் 250 விடுதலைப்புலிகள் கொல்லப்பட்டதாக இராணுவம் அறிவித்தது. மேலும் புலிகள் கைவசம் இருந்த புதுக்குடியிருப்பு பகுதியை கைப்பற்றியிருப்பதாகவும் இராணுவம் தெரிவித்தது. (தமிழ்வின்)
- ஏப்ரல் 4:
- வன்னியில் படையினர் தொடர்ச்சியாக நடத்தி வரும் தமிழின அழிப்புத் தாக்குதலில் 29 பொதுமக்கள் படுகொலை செய்யப்பட்டுள்ளதுடன் 31 பேர் படுகாயமடைந்தனர். (தமிழ்வின்)
- அவுஸ்திரேலியா மெல்பேர்ணில் தமிழ்மக்கள் மேற்கொண்ட மகிழுந்து பேரணி மீது சிங்கள மக்கள் மேற்கொண்ட தாக்குதலில் ஐந்து தமிழர்கள் படுகாயமடைந்தனர். (தமிழ்வின்)
- ஏப்ரல் 3:
- வன்னியில் படையினர் நடத்திய எறிகணை, தொலைதூர துப்பாக்கிச் சூடு மற்றும் எம்.ஐ-24 ரக உலங்குவானூர்தி தாக்குதல்களில் 28 பொதுமக்கள் படுகொலை செய்யப்பட்டுள்ளதுடன் 41 பேர் காயமடைந்தனர். (தமிழ்வின்)
- அம்பாறை மாவட்டம் பாணமைபிரதேச லகுகல என்ற இடத்தில் 13 தமிழ் இளைஞர்களை அதிரடிப்படையினர் சுட்டுக் கொன்றனர். (தமிழ்வின்)
- ஏப்ரல் 2: வன்னியில் படையினர் நடத்திய எறிகணைத் தாக்குதல்களில் 25 பொதுமக்கள் படுகொலை செய்யப்பட்டுள்ளதுடன், 56 பேர் காயமடைந்தனர். (தமிழ்வின்)
- ஏப்ரல் 1:
- நோர்வேயின் சர்வதேச அபிவிருத்திக்கான அமைச்சர் எரிக் சொல்ஹெய்ம் வன்னியில் உள்ள மக்களின் நிலை தொடர்பாக விடுதலைப்புலிகளின் அரசியல்துறைப் பொறுப்பாளர் பா. நடேசனுடன் தொலைபேசியின் ஊடாக உரையாடினார். (தமிழ்வின்)
- வன்னியில் படையினர் நடத்திய எறிகணைத் தாக்குதல்களில் 17 சிறுவர்கள் உட்பட 39 பொதுமக்கள் படுகொலை செய்யப்பட்டுள்ளதுடன் 57 பேர் படுகாயமடைந்தனர். (தமிழ்வின்)